CELEX: C2004/239/56
Language: et
Date: 2004-09-25 00:00:00
Title: Kohtuasi T-208/04: Dominique Hardy 7. juuni 2004 hagi Euroopa Liidu Nõukogu ja Euroopa Ühenduste Komisjon vastu

25.9.2004   
            
            
               ET
            
            
               Euroopa Liidu Teataja
            
            
               C 239/25
            
         Dominique Hardy 7. juuni 2004 hagi Euroopa Liidu Nõukogu ja Euroopa Ühenduste Komisjon vastu
   ((Kohtuasi T-208/04))
   (2004/C 239/56)
   (Kohtuasja menetluse keel: prantsuse)
   Dominique Hardy, elukoht Coudeville-plage (Prantsusmaa), esitas 7. juunil 2004 Euroopa Ühenduste Esimese Astme Kohtusse hagi Euroopa Liidu Nõukogu ja Euroopa Ühenduste Komisjon vastu. Hageja esindaja on avocat Jean-François Péricaud.
   Hageja palub esimese astme kohtul:
   
                
            
            
               tuvastada, et ühenduse tolliseadustiku artikli 5 vastuvõtmisega ning selle ebaseadusliku kohaldamisega laevamaaklerite kahjuks, on Euroopa Ühendusel tekkinud kohustus D. Hardy suhtes;
            
         
                
            
            
               teise võimalusena tuvastada, et ühenduse tolliseadustiku artikli 5 vastuvõtmisega, ning isegi kui selle vastuvõtmine oli seaduslik, siis nimetatud artikli kohaldamise tulemusena, mis tekitas hagejale ebanormaalset ja konkreetset kahju, on Euroopa Ühendusel tekkinud kohustus D. Hardy suhtes;
            
         
                
            
            
               kohustada nõukogu ja komisjoni solidaarselt maksma kahju hüvitamiseks D. Hardy'le 60 510 eurot, või teise võimalusena 47 829 eurot, mõlemal juhul lisada seaduslik intressimäär alates käesoleva hagi esitamisest;
            
         
                
            
            
               jätta kohtukulud solidaarselt Euroopa Liidu Nõukogu ja Euroopa Ühenduste Komisjon kanda.
            
         Õiguslikud alused ja peamised argumendid
   Hageja väidab, et pärast Prantsuse Vabariigi vastu liikmesriigi kohustuste rikkumise asjus menetluse algatamist tühistas Prantsuse riik Prantsuse õiguse määruse nr 2913/92 (1) artikliga 5 kooskõlla viimiseks laevamaaklerite organisatsiooni, mille liikmeks on ka apellatsioonkaebuse esitaja, monopoli tolliasutustega suhtlemisel. Apellatsioonkaebuse esitaja kinnituse kohaselt tuleneb ainuõiguse tühistamine otseselt määruse nr 2913/92 artikli 5 kohaldamisest ning on seetõttu otseselt Euroopa Ühendusele omistatav.
   Apellatsioonkaebuse esitaja peamine väide seisneb selles, et määruse nr 2913/92 artikli 5 vastuvõtmine on ebaseaduslik ning ühendus on selle eest vastutav.
   Esiteks väidab apellatsioonkaebuse esitaja, et selle artikliga tõlgendatakse valesti EÜ asutamislepingu artikli 45 kitsendavaid sätteid selles osas, et laevamaaklerit kui kutseala käsitletakse tollialaste õigusaktide kohaldamisel kui ametiasutust.
   Edasi väidab apellatsioonkaebuse esitaja, et rikutud on õiguskindluse ja õiguspärase ootuse kaitse põhimõtteid. Ühest küljest kinnitab apellatsioonkaebuse esitaja, et määruse nr 2913/92 artikkel 5 viitab “esindusele tollis”, mis erineb “tolliasutustega suhtlemisest”, millega tegelevad laevamaaklerid. Nimetatud artikli tõlgendamine analoogia abil on apellatsioonkaebuse esitaja arvates vastuolus õiguskindluse põhimõttega. Teisest küljest on apellatsioonkaebuse esitaja väitel tema õiguspäraseid ootusi rikutud, mis tulenes sellest, et puudusid igasugused üleminekumeetmed ning asjaolust, et Prantsuse laevamaaklerid olid ühenduses ainsad, kelle suhtes välistati varasemate liberaliseerivate meetmete kohaldamine.
   Apellatsioonkaebuse esitaja väite kohaselt on üleminekumeetmete puudumisega samuti rikutud võrdsuse ja proportsionaalsuse põhimõtteid. Ning lõpuks on apellatsioonkaebuse esitaja väitel rikutud vara puutumatuse põhimõtet seeläbi, et ainuõiguse kaotamine muudab nende ameti mitteüleantavaks, mille tulemusena muutub see täiesti väärtusetuks.
   Teise võimalusena väidab apellatsioonkaebuse esitaja, et ühendusel on mittesüüline vastutus, arvestades tekkinud kahju ebanormaalset ja spetsiifilist iseloomu. Apellatsioonkaebuse esitaja arvates on kahju ebanormaalne seetõttu, et ameti majandusliku väärtuse ning kasumimarginaali kaotus ületab normaalse majandusriski ning on spetsiifiline seetõttu, et laevamaaklerid on teisest kaubandusega seotud ametitest selgesti eristatav kategooria.
   
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1).